משוחח עם כסא

משוחח עם כסא הוא אלבום הבכורה של הלהקה הישראלית "ג'ירפות", שיצא בשנת 1999.

הפקה 
האלבום זכה לאהדה והערכה רבה, ובו יצאו הלהיטים "וואו!", "סטריאו", "יש לו בחורות כמו מים" ו"רמי מואשם באחזקת סמים קלים". האחרון אף עורר מהומה קלה עקב נושאו, זכה להתעלמות מצד הרדיו וניתן היה להורידו מהאינטרנט בחינם. לאחר צאת האלבום יצא הסינגל "747" שלא נכלל באלבום.

האלבום הופק מוזיקלית על ידי אמיר צורף, וכל השירים בו נכתבו על ידי גלעד כהנא והולחנו על ידי יאיר קז וכהנא, מלבד השיר "יש לו בחורות כמו מים" שהולחן על ידי קז, כהנא ודידי ארז.

בשנת 2018 נבחר האלבום כאחד מ-40 האלבומים האלטרנטיביים הישראלים הטובים ביותר על ידי תחנת הרדיו כאן 88. כמו כן, הגיע האלבום למעמד "אלבום זהב" על מכירת 20,000 עותקים.

השירים באלבום

משתתפים
 גלעד כהנא - שירה, קולות, מילים, טמבורין, פעמון, מבירה, בונגוס, משולש, תיכנות תופים, סימפולים
 יאיר קז - בס, גיטרות, חלילים, תכנותים וקולות
 דידי ארז - תופים, גיטרה קלאסית וקולות
 רותם דרור - פסנתר, מלודיקה, טמבורין, קולות
 ארז ובמן - ווקודר קונגס (ב"הוציא מהמהפייכה")
 אמיר צורף - הפקה מוזיקלית

קישורים חיצוניים

הערות שוליים

אלבומי בכורה מ-1999
אלבומי ג'ירפות
אלבומי חברת הד ארצי
אלבומי זהב בישראל
אלבומים בעברית